हामीले त राजपा र फोरमलाई सरकारमा सामे गराउन पर्खेर बसिररहेका छौं । तर उहाँहरू अहिलेसम्म आउन सक्नुभएको छैन । मुख्य कुरा सरकारमा रहने वा नरहने भन्दा पनि सबैदल मिलेर देश र जनताको हितमा अगाडि बढ्नु नै हो । सीट त मिलिहाल्छ नि ! त्यो प्राविधिक कुरा हो । कसलाई फिर्ता बोलाउनु पर्छ वा कसरी व्यवस्थापन गर्न सकिन्छ, त्यो सजिलै हुन्छ । तर उहाँहरूसँग पहिले मन मिल्नुपर्‍यो । पछिल्लो समय सरकार र मधेसवादी दलहरू बीच सरकारमा जाने नजाने विषयमा गम्भीर तरिकाले छलफल नै भएको छैन ।
